KOMISSION ASETUS (EY) N:o 2150/94, annettu 31 päivänä elokuuta 1994, puuvillan, josta siemeniä ei ole poistettu, markkinointivuoden 1993/1994 tosiasiallisesta tuotannosta, markkinointivuoden 1994/1995 arvioidusta tuotannosta ja tuen väliaikaisesta vähennyksestä sekä markkinointivuoden 1995/1996 kohdehinnasta vähennettävästä määrästä



Virallinen lehti nro L 228 , 01/09/1994 s. 0031 - 0032

Suomenk. erityispainos Alue 3 Nide 61 s. 0026

Ruotsink. erityispainos Alue 3 Nide 61 s. 0026



KOMISSION ASETUS (EY) N:o 2150/94, annettu 31 päivänä elokuuta 1994, puuvillan, josta siemeniä ei ole poistettu, markkinointivuoden 1993/1994 tosiasiallisesta tuotannosta, markkinointivuoden 1994/1995 arvioidustatuotannosta ja tuen väliaikaisesta vähennyksestä sekä markkinointivuoden 1995/1996 kohdehinnasta vähennettävästä määrästä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan n: o 4, sellaisena kuin se on muutettuna Espanjan ja Portugalin liittymisasiakirjalla ja erityisesti siihen liitetyllä pöytäkirjalla N:o 14, ottaa huomioon 17 päivänä heinäkuuta 1981 annetun neuvoston asetuksen (ETY) N:o 2169/81 puuvillan tukijärjestelmän yleisistä säännöistä(1), sellaisena kuin se on viimeksi muutettuna asetuksella (ETY) N:o 1554/93(2) ja erityisesti sen 11 artiklan, sekä katsoo, että asetuksen (ETY) N:o 2169/81 7 artiklan 1 kohdassa säädetään kunkin markkinointivuoden tosiasiallisen tuotannon määrittämisestä vuosittain ottaen huomioon ne määrät, joille tuki on haettu; tämän perusteen soveltaminen johtaa markkinointivuoden 1993/1994 tosiasiallisen tuotannon vahvistamiseen jäljempänä mainitulle tasolle, asetuksen (ETY) N:o 2169/81 8 artiklassa säädetään arvioidun puuvillan tuotannon vahvistamisesta ennen kunkin markkinavuoden alkua; käytettävissä olevien tietojen perusteella olisi vahvistettava markkinointivuoden 1994/1995 arvioitu tuotanto seuraavasti, 2 päivänä heinäkuuta 1987 annetun neuvoston Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta asetuksen (ETY) N:o 1964/87(3), sellaisena kuin se on viimeksi muutettuna asetuksella (ETY) N:o 1553/93(4), 2 artiklan 2 kohdan mukaan arvioidun tuotannon ylittäessä taatun enimmäismäärän olisi vähennettävä tukea mainitussa kohdassa säädettyjen perusteiden mukaisesti; markkinointivuodeksi 1994/1995 tuen vähennys on kuitenkin enintään 20 prosenttia kohdehinnasta, mutta tämän rajan ylittävä vähennys siirretään seuraavan markkinointivuoden kohdehintaan 7 prosentin rajaan asti; edellä mainittujen säännösten soveltaminen johtaa tuen vähennyksen vahvistamiseen markkinointivuodeksi 1994/1995 ja kohdehinnan vähennyksen vahvistamiseen markkinointivuodeksi 1995/1996 jäljempänä mainittuihin lukuihin, neuvosto on äskettäin sitoutunut pienentämään tuen enimmäisvähennyksen määrän 20 prosentista 18,5 prosenttiin; olisi vahvistettava tilapäisesti, kunnes tuen vähennyksen enimmäisprosentti virallisesti muutetaan, vähennys markkinointivuodeksi 1994/1995 olemassa olevan enimmäisvähennyksen prosenttimäärän perusteella; sitä vastoin, ottaen huomioon taatun enimmäismäärän ylittävän määrän suuruuden, markkinointivuoteen 1995/1996 siirrettävä vähennys voidaan vahvistaa lopullisesti, ja tämä asetus on pellavan ja hampun hallintokomitean lausunnon mukainen, ON ANTANUT TÄMÄN ASETUKSEN: 1 artikla 1. Vahvistetaan puuvillan, josta siemeniä ei ole poistettu, markkinointivuoden 1993/1994 tosiasialliseksi tuotannoksi 1 084 559 tonnia. 2. Markkinointivuoden 1994/1995: - arvioiduksi tuotannoksi vahvistetaan 1 170 070 tonnia, - tuen määrästä tehtäväksi vähennykseksi vahvistetaan 25,365 ecua 100 kilogrammaa kohti. 3. Markkinointivuoden 1995/1996 kohdehinnasta vähennetään 7,102 ecua 100 kilogrammaa kohti. 2 artikla Tämä asetus tulee voimaan 1 päivänä syyskuuta 1994. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä elokuuta 1994. Komission puolesta Karel VAN MIERT Komission jäsen (1) EYVL N:o L 211, 31.7.1981, s. 2 (2) EYVL N:o L 154, 25.6.1993, s. 23 (3) EYVL N:o L 184, 3.7.1987, s. 14 (4) EYVL N:o L 154, 25.6.1993, s. 21